CELEX: 62019CN0699
Language: hu
Date: 2019-09-20 00:00:00
Title: C-699/19. P. sz. ügy: A Törvényszék (ötödik tanács) T-772/15. sz., Quanta Storage, Inc. kontra Európai Bizottság ügyben 2019. július 12-én hozott ítélete ellen a Quanta Storage, Inc. által 2019. szeptember 20-án benyújtott fellebbezés

2.12.2019   
            
            
               HU
            
            
               Az Európai Unió Hivatalos Lapja
            
            
               C 406/16
            
         
      A Törvényszék (ötödik tanács) T-772/15. sz., Quanta Storage, Inc. kontra Európai Bizottság ügyben 2019. július 12-én hozott ítélete ellen a Quanta Storage, Inc. által 2019. szeptember 20-án benyújtott fellebbezés
      (C-699/19. P. sz. ügy)
      (2019/C 406/23)
      Az eljárás nyelve: angol
      
         Felek
      
      
         Fellebbező: Quanta Storage, Inc. (képviselők: B. Hartnett Barrister, O. Geiss Rechtsanwalt, W. Sparks advocaat, T. Siakka Δικηγόρος)
      
         A másik fél az eljárásban: Európai Bizottság
      
         A fellebbező kérelmei
      
      A fellebbező azt kéri, hogy a Bíróság:
      
                  a)
               
               
                  helyezze hatályon kívül a megtámadott ítéletet, amennyiben az elutasítja a keresetet, és a Quanta Storage-t kötelezi saját költségeinek, valamint a Bizottság részéről felmerült költségek négyötödének viselésére;
               
            
                  b)
               
               
                  semmisítse meg a 2015. október 21-i bizottsági határozatot (AT39639 – „optikailemez-meghajtók”-ügy), amennyiben az a fellebbezőre vonatkozik;
               
            
                  c)
               
               
                  vagylagosan, csökkentse a fellebbezővel szemben kiszabott bírságot;
               
            
                  d)
               
               
                  vagylagosan, az ügyet utalja vissza a Törvényszékhez, és
               
            
                  e)
               
               
                  a Bizottságot kötelezze az eljárás valamennyi költségének viselésére.
               
            
         Jogalapok és fontosabb érvek
      
      Fellebbezésének alátámasztása érdekében a fellebbező az alábbi öt jogalapra hivatkozik.
      Első jogalap: a Törvényszék elmulasztotta alkalmazni a releváns jogi mércét, továbbá egyértelmű bizonyítékokat ferdített el azzal összefüggésben, hogy a Bizottság több jogsértés megállapításával megsértette a védelemhez való jogot.
      Második jogalap: a Törvényszék a védelemhez való joggal és a megfelelő ügyintézéshez való joggal összefüggésben egyértelmű bizonyítékokat ferdített el.
      Harmadik jogalap: a Törvényszék a jogsértés terjedelmével kapcsolatos ellentmondásokkal összefüggésben elmulasztott foglalkozni a releváns kérdésekkel, vagy azokat nem értelmezte megfelelően és/vagy elmulasztotta alkalmazni a helyes jogi mércét.
      Negyedik jogalap: a fellebbező EUMSZ 101. cikk szerinti felelősségének fennállását illetően egyértelmű bizonyítékok elferdítése, a helyes jogi mérce alkalmazásának elmulasztása és/vagy annak elmulasztása, hogy a Törvényszék a releváns kérdésekkel foglalkozzék vagy azokat helyesen értelmezze.
      Ötödik jogalap: a bírság kiszabásával összefüggésben a korlátlan felülvizsgálati jogkör megsértése, egyértelmű bizonyítékok elferdítése és hiányos indokolás.